Document ID: 31986R1032

Komisijas Regula (EEK) Nr. 1032/86
(1986. gada 9. aprīlis),
ar ko groza Regulu (EEK) Nr. 2388/84 par īpašiem sīki izstrādātiem noteikumiem eksporta kompensāciju piemērošanai attiecībā uz atsevišķiem konservētas liellopu gaļas produktiem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopējo organizāciju [1], kurā jaunākie grozījumi izdarīti ar Regulu (EEK) Nr. 3768/85 [2], un jo īpaši tās 18. panta 5. punktu,
tā kā Komisijas Regulā (EEK) Nr. 2388/84 [3] ir noteikts, ka par atsevišķiem konservētiem produktiem, kuri atbilst minētajā regulā paredzētajiem nosacījumiem un kurus eksportē uz trešām valstīm, var saņemt īpašu kompensāciju gadījumos, kad tie saražoti atbilstoši Padomes Regulas (EEK) Nr. 565/80 [4] 4. pantā paredzētajam režīmam; tā kā, ņemot vērā noieta tirgu trešās valstīs, šie nosacījumi jāpieņem turpmāk aprakstītajā kārtībā;
tā kā šajā regulā paredzētie pasākumi ir saskaņā ar Liellopu gaļas nozares pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2388/84 2. panta pirmā apakšpunkta otrajā ievilkumā "80 %" aizstāj ar "60 %".
2. pants
Šī regula stājas spēkā 1986. gada 10. aprīlī.
Šī regula uzliek saistības kopumā un ir tieši piemērojama visās dalībvalstīs.
Briselē, 1986. gada 9. aprīlī

Labels: 3
17